**Casper Olavi Kragh Santanen** (s. 28. huhtikuuta 1987 Oslo, Norja) on suomalainen jääkiekkopuolustaja, joka pelaa Norjan Fjordkraft-ligaenin Narvik Hockeyssa. Hän toimii joukkueen kapteenina.

Ura
---

Oslossa syntynyt Santanen on Uudestakaupungista kotoisin olevan Lätkä-77:n kasvatti. Hän pelasi juniorina sittemmin myös Uudenkaupungin Jää-Kotkissa. Kaudella 2002–2003 Santanen debytoi vain 15-vuotiaana seuran Mestis-joukkueessa, jossa hän pelasi kaksi runkosarjaottelua ilman tehopisteitä. Santanen siirtyi seuraavaksi kaudeksi 2003–2004 Turun Palloseuran B-nuoriin, jossa hän voitti Suomenmestaruuden. Kesken kauden 2005–2006 Santanen palasi TPS:n A-nuorista kasvattajaseuraansa UJK:hon pelaamaan II-divisioonaa. Kaudeksi 2006–2007 hän siirtyi Rauman Lukon A-nuoriin, joiden tehokkain puolustaja hän oli Esa Lehikoisen kanssa tehoilla 4+14=18. Santanen pelasi kauden aikana myös kolme Mestis-ottelua alle 20-vuotiaiden maajoukkueessa.

Kaudeksi 2007–2008 Santanen haki pelipaikkaa try-outin kautta Tanskan AL-Bank Ligaenin EfB Ishockeyn riveistä, mutta hän jäi ilman sopimusta ja palasi Lukon A-nuoriin. Santanen oli joukkueen tehokkain puolustaja tehoilla 5+12=17 ja hän voitti Lukon sisäisen tehotilaston lukemalla +11. Huhtikuussa 2008 Santanen siirtyi try-out -sopimuksella TPS:n SM-liigajoukkueeseen. Hän sai koejaksonsa päätteeksi 1+1-vuotisen sopimuksen kauden 2008–2009 kynnyksellä. Santanen teki näin ollen SM-liigadebyyttinsä runkosarjan avauskierroksella 13. syyskuuta 2008 vieraissa Jokereita vastaan. Hänet merkittiin TPS:n kolmospuolustajapariin Joonas Järvisen viereen. Liigauransa ensimmäisen ja kauden ainoaksi jääneen maalinsa Santanen teki 14. lokakuuta 2008 vieraissa Porin Ässiä vastaan. Hänen peliaikansa kuitenkin väheni varsinkin, kun TPS:n päävalmentaja vaihtui lokakuun lopulla Hannu Virrasta Kai Suikkaseen. Kaikkiaan Santanen tulokaskaudellaan lopulta 50 runkosarjaottelua tehopistein 1+1=2 ja kolme playoff-ottelua ilman tehopisteitä. Santasen peliaika kuitenkin väheni kaudeei kuitenkaan onnistunut murtautumaan kunnolla TPS:n pelaavaan kokoonpanoon, eikä hänen sopimuksessaan ollutta optiota käytetty.

Santanen siirtyi kaudeksi 2009–2010 Norjan GET-ligaenin nousijajoukkue Manglerud Starin riveihin. Hän sijoittui tehoilla 7+16=23 sarjan puolustajien pistepörssissä kymmenenneksi. Santanen jatkoi Manglerudissa myös kaudella 2010–2011, mutta hän joutui kesken kauden jättämään joukkueen talousvaikeuksien takia marraskuussa 2010. Joulukuussa Santanen siirtyi Tanskaan ja EfB Ishockeyn riveihin, missä hän oli aiemmin try-outilla. Santanen jatkoi joukkueessa myös kaudella 2011–2012, mutta hänen uransa kuitenkin polki jokseenkin paikallaan, sillä Santanen ei saanut pelata Tanskassa kovin paljon hänelle sopivaa kiekollista peliä.

Kaudeksi 2012–2013 Santanen siirtyi vuoden mittaisella sopimuksella Mestis-joukkue Kajaanin Hokkiin. Hänet nimettiin kauden aikana Pohjoisen joukkueeseen Mestis Hockey Dayn tähdistöotteluun. Syksyllä 2014 Santanen teki sopimuksen Slovakian Extraligan MsHK Žilinan kanssa, mutta seuran omistaja ei kuitenkaan allekirjoittanut hänen sopimustaan. Santaselle ilmoitettiin jo hänen ensimmäisissä harjoituksissaan, että hän on liian kallis Žilinalle. Syyskuun lopulla Santanen siirtyi loppukauden 2014–2015 kattavalla sopimuksella Norjan I-divisioonassa pelanneen Narvik Hockeyn joukkueeseen. Kaudella 2015–2016 hän nousi joukkueen varakapteeniksi ja oli Narvikin tehokkain puolustaja tehoilla 14+17=31, joilla Santanen jakoi koko 1. divisjonin puolustajien pistepörssin kolmannen sijan Bergen IK:n Sebastian Kjosin kanssa.

Santanen siirtyi kaudeksi 2016–2017 vuoden mittaisella sopimuksella toiseen 1. divisjon -seuraan, Bergen IK:hon. Kaudeksi 2007–2018 hän palasi taas vuoden sopimuksella Narvik Hockeyn riveihin. Santanen voitti tehoilla 3+31=34 koko 1. divisjonin puolustajien syöttöpörssin ja hän sijoittui puolustajien pistepörssissä toiseksi edellään vain Ringerike IK:n Dennis Ryttar. Hän jakoi myös Narvikin sisäisen syöttöpörssin voiton Arttu Niskakankaan kanssa. Santanen jakoi myös koko sarjan tehotilaston voiton Ringerike IK:n Kristoffer Melinin kanssa lukemalla +32. Hän voitti kauden päätteeksi 1. divisjonin mestaruuden. Kaudella 2018–2019 Santanen voitti koko sarjan puolustajien piste-, maali- ja syöttöpörssin tehoilla 11+29=40. Hän jakoi myös puolustajien tehotilaston voiton Grüner Ishockeyn Iver Hålandin kanssa. Santanen voitti 1. divisjonin mestaruuden ja hän oli nostamassa Narvikia karsintojen päätteeksi GET-ligaeniin.

Kaudeksi 2019–2020 Santanen nimettiin Narvikin pääsarjahistorian ensimmäiseksi kapteeniksi.

Muuta
-----

Santasen isä Seppo pelasi omalla urallaan hyökkääjänä 1980-luvulla Tanskan pääsarjatasolla. Casperin setä Pekka Santanen pelasi omalla urallaan hyökkääjänä yhteensä 144 SM-liigaottelua Vaasan Sportissa ja Rauman Lukossa. Hän loi pääsarjauraa myös Tanskassa, Norjassa ja Islannissa sekä pelasi ulkomailla myös Ruotsin, Itävallan, Saksan ja Sveitsin alemmissa sarjoissa. Pekka on myöhemmin toiminut valmentajana Sveitsissä, Suomessa ja Norjassa. Kaudella 2015–2016 hän toimi Narvik Hockeyn apuvalmentajana Casperin pelatessa joukkueessa.

Casper Santasen äiti on tanskalainen ja hänen isoäitinsä oli britti. Santanen oli 15-vuotiaaksi Tanskan kansalainen, mutta häntä on kysytty syntymäpaikkansa Oslon myötä myös Norjan maajoukkueeseen.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2002–2003 | UJK | C-SM | 13 | 3 | 8 | 11 | 12 | – | – | – | – | – |
|  | UJK | Mestis | 2 | 0 | 0 | 0 | 0 | – | – | – | – | – |
| 2003–2004 | TPS | B-SM | 27 | 3 | 1 | 4 | 4 | 4 | 0 | 0 | 0 | 0 |
| 2004–2005 | TPS | B-SM | 30 | 1 | 9 | 10 | 4 | – | – | – | – | – |
| 2005–2006 | TPS | A-SM | 6 | 0 | 0 | 0 | 2 | – | – | – | – | – |
|  | UJK | II-divisioona | 4 | 2 | 3 | 5 | 2 | – | – | – | – | – |
| 2006–2007 | Suomi U20 | Mestis | 3 | 0 | 1 | 1 | 0 | – | – | – | – | – |
|  | Lukko | A-SM | 39 | 4 | 14 | 18 | 30 | – | – | – | – | – |
| 2007–2008 | Lukko | A-SM | 38 | 5 | 12 | 17 | 14 | – | – | – | – | – |
| 2008–2009 | TPS | SM-liiga | 50 | 1 | 1 | 2 | 12 | 3 | 0 | 0 | 0 | 0 |
| 2009–2010 | Manglerud Star | Norja | 43 | 7 | 16 | 23 | 18 | 5 | 0 | 3 | 3 | 8 |
| 2010–2011 | Manglerud Star | Norja | 14 | 0 | 7 | 7 | 4 | – | – | – | – | – |
|  | EfB Ishockey | Tanska | 17 | 2 | 2 | 4 | 6 | – | – | – | – | – |
| 2011–2012 | EfB Ishockey | Tanska | 31 | 0 | 2 | 2 | 12 | – | – | – | – | – |
| 2012–2013 | Hokki | Mestis | 35 | 3 | 12 | 15 | 12 | 4 | 1 | 0 | 1 | 0 |
| 2013–2014 | Hokki | Mestis | 39 | 1 | 10 | 11 | 12 | 12 | 0 | 1 | 1 | 4 |
| 2014–2015 | Narvik Hockey | Norja I | 30 | 2 | 14 | 16 | 14 | – | – | – | – | – |
| 2015–2016 | Narvik Hockey | Norja I | 35 | 14 | 17 | 31 | 49 | – | – | – | – | – |
| 2016–2017 | Bergen IK | Norja I | 22 | 7 | 9 | 16 | 20 | – | – | – | – | – |
| 2017–2018 | Narvik Hockey | Norja I | 31 | 3 | 31 | 34 | 16 | – | – | – | – | – |
| 2018–2019 | Narvik Hockey | Norja I | 30 | 11 | 29 | 40 | 4 | – | – | – | – | – |
| 2019–2020 | Narvik Hockey | Norja | 21 | 3 | 4 | 7 | 14 | – | – | – | – | – |
| 3 kautta | yhteensä | Norja | 78 | 10 | 27 | 37 | 36 | 5 | 0 | 3 | 3 | 8 |
| 2 kautta | yhteensä | Tanska | 48 | 2 | 4 | 6 | 18 | – | – | – | – | – |
| 1 kausi | yhteensä | SM-liiga | 50 | 1 | 1 | 2 | 12 | 3 | 0 | 0 | 0 | 0 |
| 3 kautta | yhteensä | Mestis | 77 | 4 | 23 | 27 | 24 | 16 | 1 | 1 | 2 | 4 |

Lähteet
-------

* Casper Santanen The Internet Hockey Databasessa (englanniksi)
* Casper Santanen Eurohockey-sivustolla (englanniksi)
* Casper Santanen *Elite Prospects*. Everysport Media Group AB.  (englanniksi)

### Viitteet

1. 1 2   (Arkistoitu – Internet Archive)
2. 1 2 3  Casper Olavi Kragh Santanen *narvikhockey.no*. Arctic Eagles - Narvik Hockey.  Arkistoitu 28.11.2020. Viitattu 7.12.2020. (norjaksi)
3. 1 2 3 4 5 6  Casper Santanen *Elite Prospects*. Everysport Media Group AB.  (englanniksi)
4. ↑  Elite Prospects - Lukko U20 *eliteprospects.com*. Everysport Media Group. Viitattu 7.12.2020. (englanniksi)
5. 1 2  Casper Santanen matkaa Norjaan *Jatkoaika.com*.  21.8.2009. Jatkoaika r.y. Viitattu 24.11.2012.
6. ↑  Elite Prospects - Lukko U20 *eliteprospects.com*. Everysport Media Group. Viitattu 7.12.2020. (englanniksi)
7. ↑  TPS:lle nippu uusia sopimuksia *Jatkoaika.com*.  9.4.2008. Jatkoaika r.y. Viitattu 24.11.2012.
8. ↑  TPS ja Casper Santanen sopimukseen *Jatkoaika.com*.  5.9.2008. Jatkoaika r.y. Viitattu 24.11.2012.
9. ↑  Lauantain SM-liigakierroksen kentälliset *yle.fi*.  13.9.2008. Yleisradio Oy. Viitattu 24.11.2012.
10. ↑  Otteluraportti: Ässät - TPS 14.10.2008 *hc.tps.fi*.  14.10.2008. HC TPS Turku Oy. Viitattu 7.12.2020. [vanhentunut linkki]
11. 1 2 3  Liigasta Norjan divariin - ja takaisin? *tutka.pro*.  26.9.2014. Radio Tutka. Viitattu 7.12.2020.
12. ↑  Elo, Emil: TPS:n pelaaja-arvioinnit *Jatkoaika.com*.  10.4.2009. Jatkoaika r.y. Viitattu 24.11.2012.
13. ↑  Elite Prospects - Norway Stats 2009-2010 (Tilastoihin puolustajaksi merkitty Lars Erik Hesbråten pelasi tuolloin hyökkääjänä.) *eliteprospects.com*. Everysport Media Group. Viitattu 7.12.2020. (englanniksi)
14. ↑  Rossi, Aki: Casper Santanen – takaisin kiekolliseen rooliin *Jatkoaika.com*.  7.9.2012. Jatkoaika r.y. Viitattu 24.11.2012.
15. ↑  Casper Santanen Hokin takalinjoille *Jatkoaika.com*.  4.6.2012. Jatkoaika r.y. Viitattu 24.11.2012.
16. ↑  Mestiksen tähdistövalinnat nimetty *Jatkoaika.com*.  1.11.2012. Jatkoaika r.y. Viitattu 24.11.2012.
17. ↑  Kolsvik, Kjell: Skogfelt får ny back fra utlandet  26.9.2014. Fremover. Viitattu 17.6.2015. (norjaksi)
18. ↑  Elite Prospects - Norway2 Stats 2015-2016 *eliteprospects.com*. Everysport Media Group. Viitattu 7.12.2020. (englanniksi)
19. ↑  Bergen IK *facebook.com*.  5.5.2016. Bergen Ishockeyklubb. Viitattu 7.12.2020. (norjaksi)
20. ↑  Arctic Eagles - Narvik Hockey *facebook.com*.  28.5.2017. Arctic Eagles - Narvik Hockey. Viitattu 7.12.2020. (norjaksi)
21. ↑  Elite Prospects - Norway2 Stats 2015-2016 *eliteprospects.com*. Everysport Media Group. Viitattu 7.12.2020. (englanniksi)
22. ↑  Elite Prospects - Narvik Hockey *eliteprospects.com*. Everysport Media Group. Viitattu 7.12.2020. (englanniksi)
23. ↑  Elite Prospects - Award - Norway2 (1. divisjon) Best Plus/Minus *eliteprospects.com*. Everysport Media Group. Viitattu 7.12.2020. (englanniksi)
24. ↑  Elite Prospects - Norway2 Stats 2018-2019 *eliteprospects.com*. Everysport Media Group. Viitattu 7.12.2020. (englanniksi)
25. ↑  Seppo Santanen *Elite Prospects*. Everysport Media Group AB.  (englanniksi)
26. ↑  Pekka Santanen *Elite Prospects*. Everysport Media Group AB.  (englanniksi)